Syin ɣer-s nwala inelmaden ttafen-d ugur n tɣessa n uḍris. Ayagi ahat yettuɣal ɣer usegzi n temsirin sɣur yiselmaden acku segmi ad yebdu usenfar-nni armi taggara ttmeslayen-d ɣef tɣessa n uḍris i nexdem yakan imi llan wigad i tt-yeɣran seg uswir amenzu armi d aswir wis kraḍ n tsennawit. Annect-agi ur ilaq ara ad yili d ugur ɣer yinelmaden. Ma d inelmaden id yennan ulac uguren annect-agi ur yelli ara dssaḥ acku ma nuɣal ɣer tferkiyin-nsen ad naf aṭas n tucḍiwin di tira, ɣef waya ilaq ad yili yessaweḍ ad yaru aḍris akken iwata acku d aheggi i ukayad.